Glauk
<s>Glauk (grč.</s><s>Γλαυκίας) je bio ilirski kralj (325-302. pne), posvjedočen kao kralj Taulanata 335. god. pne (Arijan).</s>

<s>Borba protiv Aleksandra Velikog</s>

<s>Glauk se 335. god. pne pridružio Klitu u pobuni protiv Aleksandra Velikog.</s><s>Poslije zajedničkog poraza kod Peliona, njegova država je ostala nezavisna.</s><s>U izvorima (Plutarh, Justin, Diodor), koji se odnose na period 317. – 302. god. pne Glauk se izričito naziva kao kralj Ilira.</s><s>Papazoglu smatra da je nakon smrti kralja Klita, Glauk svom kraljevstvu prisajedinio zemlje svog bivšeg saveznika.</s><s>Prestiž ilirskog imena bio je takav da je ono preovladalo u ujedinjenom kraljevstvu.</s><s>Od tog vremena ilirska kraljevina se prostirala od Epira i Makedonije do jadranske obale.</s>

<s>Kasander, nasljednik Aleksandra Velikog je porazio Glaukijasa u bici iz 314. godine p. n. e. Nakon poraza, grčke kolonije Dyrrachium (današnji Drač u Albaniji) i Apolonija koje su Iliri ranije osvojili, vraćene su Makedoncima a Glaukijas je primoran na sporazum kojim je obećao mir Makedoncima i njihovim saveznicima.</s><s>Ponovo je 312. god neuspješno ratovao za Apoloniju, ali je uz pomoć Korkirana vratio Epidamn, a Apolonija je postala nezavisna.</s>

<s>Glauk i epirski kralj Pir 
Glauk se pominje u hronikama antičkih historičara u vezi sa Pirom (319-272. p. n. e.), princom i kasnije, kraljem Epira.</s><s>Naime 317. godine p. n. e. Pirov otac Eakid je uklonjen sa trona a porodica i Pir (tada beba) su našli utočište kod kralja Glauka.</s><s>Naime, Glauk je bio oženjen Berhoejom, molosijanskom princezom iz kraljevske porodice Eakida tako da je Pir bio bezbjedan kod svoje tetke.</s><s>Kasander je nudio 200 talenata (mjera za težinu i vrijednost u zlatu ili češće srebru, oko 26 kg) za Pira ali je Glauk to odbio.</s><s>Kasnije je pomogao Piru da se vrati na prijesto 306. godine p. n. e.</s>

<s>Bez obzira na Glaukijasovo dobročinstvo Pir je kasnije kao kralj, prisajedinio taulantsku teritoriju u epirsko kraljevstvo.</s><s>Taulanti su nestali zauvijek iz istorije..</s><s>Posljednji put Glauk se u izvorima spominje 302. god. pne.</s>

<s>Literatura</s>

<s>Reference</s>

<s>Ilirski vladari</s>

